Olen ihmetellyt Jeesuksen mestarillisuutta siinä, -
että Hän ilmaisee itsensä -
niin sanomattoman yksinkertaisen tärkeällä tavalla.
Hän sanoo sen Mooseksen kirjassa:
"Minä olen Herra, sinun parantajasi."
Hän on siis Herra.
Hänellä on kaikki valta taivaassa ja maan päällä.
Hänellä on kuninkuus. Hänellä on valtius, kaikkivaltius -
Isältä, taivaalliselta Isältä, joka rakastaa poikaansa -
ja joka on antanut Pojalle kaiken vallan taivaassa ja maan päällä.
Mutta mikä tässä on erikoista?
Nyt pidä kiinni, ettet pyörry niin kuin ankka. Tämä on ihmeellistä.
Hän sanoo: "Minä olen Herra, sinun parantajasi."
Sinun parantajasi. Hän käyttää Herruuttaan -
tehdäkseen sairaat terveiksi.
Tänä päivänä lukemattomat ihmiset -
vähät välittävät sielunsa pelastuksesta.
Mutta tänä päivänä lukemattomat ihmiset välittävät -
ruumiinsa terveydestä, sairaudesta parantumisesta -
ja Jeesus Kristus tulee ja ilmoittaa itsensä parantajaksi, -
Herraksi, parantajaksi, kaikkivaltiaaksi parantajaksi, -
jotta ihmisillä on oikeus tulla terveiksi.
Eräs spitaalisairas, ihmisten hylkäämä, -
ja kadotukseen tuomitsema mies opetti tässä.
Vastoin juutalaisten lakipykäliä -
hän tunkeutui ihmistungoksen läpi Jeesuksen eteen -
ja sanoi: "Herra, jos sinä tahdot, -
niin sinä voit minut puhdistaa."
Jeesus ei sanonut: "En tahdo, vaan kuole ja mätäne."
Jeesus sanoi: "Minä tahdon, puhdistu."
Mies tuli sillä hetkellä terveeksi ja puhdistui spitaalistaan.
Tämä "tahtoa" kreikan kielen sana merkitsee, -
sen se spitaalisairas Jeesukselle kertoi, -
merkitsee sitä, että olet onnellinen, -
olet tyytyväinen, iloitset ja riemuitset.
Jos tahdot olla onnellinen, tyytyväinen, iloita ja riemuita, -
niin sinä voit tehdä minut terveeksi.
Ja tästä syystä Jeesus sanoo: "Minä olen Herra, sinun parantajasi."
Huomaa, että Hän puhuu nyt sinulle. Huomaa, että puhuu myös minulle.
Huomaa, että hän puhuu koko maailman syntisille, -
mutta myös sairastaville ihmisille.
"Vielä suurempia te tulette tekemään, kuin nämä ovat, -
sillä minä menen Isän tykö", Hän sanoo.
Ja nyt olen poiminut Matteuksen evankeliumista, -
koska se on kaima, -
(En tiedä, mistä Matteuksen vanhem- mat sai pojalleen niin upean nimen.)
niin olen poiminut useita kohtia, -
missä Jeesus Kristus paransi kaikki.
Tässä Matt. 4:23: "...hän kierteli kautta koko Galilean, -
...ja paransi kaikki heidän sairaansa."
Sitten toinen, Matt. 9:35: -
"...Jeesus saarnasi valtakunnan evankeliumia -
ja paransi kaikkinaisia tauteja..."
Matt. 12:15: "...hän paransi heidät kaikki."
Hän ei jättänyt yhtään sairaaksi. Hän paransi heidät kaikki.
Matt. 15:30: "...he toivat -
rampoja ja raihnaisia... ja Hän paransi heidät."
Ja Matt. 14:14: "...kävi Jeesuksen sääliksi heitä
ja Hän paransi heidän sairaansa."
Olen iloinnut siitä, -
että Jeesus Kristus on tyytyväinen saadessaan tehdä meidät terveiksi -
ja saadessaan toteuttaa tuon ihanan sanansa: -
"Minä olen Herra, sinun parantajasi."
Maailmassa oli 1900-luvun alussa -
englantilainen evankelista Wigglesworth.
Tein joskus Erkki Kansanaholle hänestä -
ja muista tämmöisistä anglosaksisista evankelistoista -
laudaturtyön tai laudaturaineen.
Ja Wigglesworthista kerrottiin, -
että hän kulki paljon sairaitten luona -
hoitolaitoksissa ja sairaaloissa.
Ja kun hän tuli jonkun sairaan luokse -
ja Jumala laski Pyhän Hengen välityksellä hänen sieluunsa -
psalmin 107 jakeen 20, -
niin sillä hetkellä sairas parani.
Olen myös kuullut monen, Wigglesworthin kirjoja lukeneen, -
kertovan, että monet kuolleetkin heräsivät.
Tämä englantilainen evankelista, Wigglesworth, -
koki sen psalmin 107 jakeessa 20, -
ja jo sitä ennen: "Hädässään, he huusivat Herraa..." -
sillä he olivat lähellä kuoleman portteja.
Herra kuuli heidän huutonsa.
"Hän lähetti sanansa." Hän lähetti sanansa, -
oman toimivan, parantavan, eheyttävän, -
haavat korjaavan sanansa ja paransi heidät ja pelasti heidät haudasta.
Kiittäkööt he Herraa hänen armostaan.
Sitä ennen oli yksi, samassa psalmissa 107, merkillinen sana:
"He olivat hulluja, sillä heidän vaelluksensa oli syntinen..."
Ja miksi se oli syntinen? Miksi he olivat hulluja?
Koska heidän sielunsa inhosi kaikkea ruokaa.
Jos sielu inhoaa kaikkea ruokaa, -
niin sielun ruoka on Jumalan sana.
Jos Jumalan sanaa inhoaa, -
eikä ota käyttöön, eikä elä siitä, -
eikä kiitä Jumalaa sanasta, joka on Jeesus, -
niin Raamattu sanoo:
He olivat hulluja, mutta hädässään he huusivat Herraa -
ja Herra lähetti avun ja paransi heidät.
Ja tätä parantumista me olemme saaneet kokea viimeisinä viikkoina, -
viimeisinä kuukausina, viimeisinä vuosina ihmeellisellä tavalla.
Ei ole kuin kaksi viikkoa sitten, kun eräs -
Kangasalan veli Kristuksessa soitti, -
että lääkärit on ihmeissään siellä Kangasalla siksi, -
että aivan toivoton tapaus, mahdoton tapaus, -
ihana uskon sisko, Tuula, parani.
Ja parani sellaisesta sairaudesta, -
josta inhimillisesti ei voisi parantua enää.
Ja nyt tämä meille rakas veli Kristuksessa soitti, -
että tämä parantuminen -
on saanut niin paljon ihmetystä aikaan lääkärikunnassa, -
että kaikki ovat Jumalan edessä -
nöyrästi hiljaa ja kiitolliset.
Olemme hei, rakkaat veljet ja sisaret maailmassa, -
jossa on paljon, paljon sairautta ja syntiä.
Ja Jumala haluaa antaa synnit anteeksi, -
mutta ihminen haluaa myös tulla terveeksi.
Siksi meillä on tänä päivänä oikeus käyttää hyväksi -
sitä psalmia 103: - "Kiitä Herraa, minun sieluni, -
äläkä unohda, mitä hyvää hän on sinulle tehnyt, -
hän, joka antaa kaikki sinun syntisi anteeksi"
Tämän me uskomme, mutta sitten pitää uskoa myös jatko: -
"ja parantaa kaikki sinun sairautesi."
Jos hän antaa kaikki synnit anteeksi, -
niin myös hän parantaa kaikki sairaudet.
Ja nyt hei rukoillaan tämä yhdessä, -
jokainen omien sairauksiensa parantumisen puolesta.
Itsekin paranin kuoleman sairaudesta, -
missä olin kuoleman rajan toisella puolella, -
kun niin monet teistä rukoili.
Jeesus sinä tiedät, kuinka suuri raihnaus, synti ja sairaus -
on meillä ihmislapsillasi elämässämme.
Oi kiitos, että teet terveeksi.
Oi kiitos rakas Jeesus, että olet Herra, meidän parantajamme.
Oi kiitos, että me saamme olla onnelliset siitä, -
että sinun haavoitettujen käsiesi turvissa -
me olemme kokonaan korjatut, hoidetut, parannetut, -
eheytetyt ja onnelliset.
Herra, mitä kaikkea sinä teet tässä maailmassa, -
että ihmissielut pelastuvat, että sairaat paranevat, -
että kuolleet saavat elää iankaikkisesti -
armahdettuina syntisinä.
Isän, Pojan ja Pyhän Hengen nimeen.
Tartu kiinni tähän sanaan: "Minä Herra Jeesus, olen sinun parantajasi."
Herra ja parantaja on yksi ja sama asia.
Hänellä on herruudessaan kaikki valta taivaassa ja maan päällä -
ja hän käyttää sitä tehdäkseen meidät kokonaan terveiksi -
ja antaakseen meille iankaikkisen elämän -
jo maan päällä ajassa ja kerran kotona taivaassa.
Isän kirkkauden kunniaksi. Isän kunniaksi.
Armossa Jumalan tähden. Aamen
Tähän liittyy se mahdollisuus, -
että saat tulla tukemaan TV7:ää, -
joka antaa meille tällaisen etuoikeuden, -
että saamme viedä evankeliumia kaikkialle maailmaan, -
soittamalla numeroon 0600 10077.
0600 10077.
Tämän puhelun hinta on noin 10 euroa.
Ja sen puhelun avulla, -
tai sitten lahjoittamalla oheiseen tilinumeroon -
haluamasi summan, -
me saamme jatkaa Jumalan valtakunnan työtä -
ihmisten sairauksien parantumiseksi -
ja ihmissielujen pelastumiseksi.
Isän kirkkauden kunniaksi Jumalan armosta. Aamen!
Ja vielä kerran aamen. Onneksi olkoon. Hei vaan.
Tekstitys: Tarja Korkeamäki